**ДО**

**ОБЩИНСКИ СЪВЕТ**

**ГР. Е Л Х О В О**

**ДОКЛАДНА ЗАПИСКА**

**ОТ ПЕТЪР АНДРЕЕВ КИРОВ – КМЕТ НА ОБЩИНА ЕЛХОВО**

**О Т Н О С Н О : ПРЕДЛОЖЕНИЕ ЗА БЕЗВЪЗМЕЗДНО ПРИДОБИВАНЕ ОТ ОБЩИНА ЕЛХОВО НА НЕДВИЖИМИ ИМОТИ – ДЪРЖАВНА СОБСТВЕНОСТ НАМИРАЩИ СЕ В ГР. ЕЛХОВО НА ПЛ. ХРИСТО БОТЕВ, ПРЕДСТАВЛЯВАЩИ КИНОСАЛОН, КАБИНЕТИ И ЗАЛА НА ВОЕНЕН КЛУБ .**

 **УВАЖАЕМИ ОБЩИНСКИ СЪВЕТНИЦИ,**

На основание чл. 34, ал. 1 от Закона за общинската собственост и чл. 3 от Наредба № 5 за реда за придобиване, управление и разпореждане с общинското имущество, общината придобива право на собственост и ограничени вещни права, чрез правна сделка, по давност или по друг начин, определен в закон.

В тази връзка, както и във връзка със задоволяване на необходимостта от сграден фонд за нуждите на община Елхово проявяваме интерес към имоти на Министерството на отбраната, представляващи киносалон, кабинети и зала на Военен клуб – гр. Елхово разположени на първи и втори етаж в жилищен блок на пл. Христо Ботев № 10 в гр. Елхово, а съгласно кадастралната карта и кадастралните регистри на гр. Елхово одобрени със заповед № РД-18-103/28.11.2008 г. на изпълнителния директор на АГКК представляващи самостоятелни обекти в сграда с идентификатори 27382.500.1888.1.10, 27382.500.1888.1.21 и 27382.500.1888.1.22.

 Към настоящия момент имотите не се ползват по предназначение. С предоставянето им на общината същите ще се ползват в интерес на населението от общината, за трайно задоволяване на обществените потребности, като се предоставят за ползване на мероприятия от Общински детски комплекс, спортни клубове, сдружения с нестопанска цел и други мероприятия организирани от общинска администрация.

 Имотите няма да бъдат обявявани за продажба, а ще се ползват ефективно в обществен интерес.

 През годините община Елхово няколкократно е проявявала интерес към тези недвижими имоти – държавна собственост ползвани от Министерството на отбраната и са отправяни искания за безвъзмездното им прехвърляне в собственост на община Елхово, поради което са включени в Програмата за управление и разпореждане с имоти – общинска собственост в община Елхово през 2016 г. в Раздел V. Описание на имотите, които общината има намерение да придобие и способите за тяхното придобиване, таблица А. Имоти в процедура на придобиване от община Елхово, като позиция № 3.

 Във връзка с отправяне отново на искане до Областен управител за безвъзмездно прехвърляне на право на собственост на тези имоти и окомплектоване на преписка от Областен управител на област Ямбол по чл. 54 от Закона за държавната собственост за безвъзмездно прехвърляне на право на собственост следва Общински съвет да вземе решение за придобиването им.

Съгласно чл. 4 от Наредба № 5 за реда за придобиване, управление и разпореждане с общинското имущество, придобиването на недвижими имоти по чл. 3 от наредбата се извършва след решение на Общинския съвет.

На основание чл. 34, ал. 7 от Закона за общинската собственост, договорите за придобиване на собственост и ограничени вещни права върху имоти, както и за разпореждане с имоти - общинска собственост, се сключват в писмена форма от кмета на общината и се вписват по разпореждане на съдията по вписванията по местонахождението на имота.

Изхождайки от изложеното, предлагам Общински съвет – Елхово да вземе следните

**Р Е Ш Е Н И Я :**

 1. На основание чл. 21, ал. 1, т. 8 от Закона за местното самоуправление и местната администрация, чл. 34, ал. 1 от Закона за общинската собственост и чл. 3 и чл. 4 от Наредба № 5 за реда за придобиване, управление и разпореждане с общинско имущество във връзка с чл. 54 от Закона за държавната собственост, Общински съвет – Елхово разрешава община Елхово да придобие, чрез безвъзмездно прехвърляне на право на собственост недвижими имоти държавна собственост представляващи :

 1.1. Самостоятелен обект в сграда с идентификатор 27382.500.1888.1.22 по кадастралната карта и кадастралните регистри на гр. Елхово одобрени със заповед № РД-18-103/28.11.2008 г. на изпълнителния директор на АГКК, адрес на имота : гр. Елхово, пл. Христо Ботев № 10, вх. Б, ет. 1, самостоятелния обект се намира в сграда № 1, разположена в поземлен имот с идентификатор 27382.500.1888, предназначение на самостоятелния обект : за културна и обществена дейност, площ по документ : 232,05 кв. м., при съседи:27382.500.1888.1.21 и със съответните идеални части от общите части на сградата и право на строеж ;

 1.2. Самостоятелен обект в сграда с идентификатор 27382.500.1888.1.21 по кадастралната карта и кадастралните регистри на гр. Елхово одобрени със заповед № РД-18-103/28.11.2008 г. на изпълнителния директор на АГКК, адрес на имота : гр. Елхово, пл. Христо Ботев № 10, ет. 1, самостоятелния обект се намира в сграда № 1, разположена в поземлен имот с идентификатор 27382.500.1888, предназначение на самостоятелния обект : за търговска дейност, площ по документ : 465,02 кв. м., при съседи : 27382.500.1888.1.1, 27382.500.1888.1.10, 27382.500.1888.1.11, 27382.500.1888.1.12, 27382.500.1888.1.2, 27382.500.1888.1.20, 27382.500.1888.1.22, 27382.500.1888.1.3 и със съответните идеални части от общите части на сградата и право на строеж ;

 1.3. Самостоятелен обект в сграда с идентификатор 27382.500.1888.1.10 по кадастралната карта и кадастралните регистри на гр. Елхово одобрени със заповед № РД-18-103/28.11.2008 г. на изпълнителния директор на АГКК, адрес на имота : гр. Елхово, пл. Христо Ботев № 10, вх. Б, ет. 2 , самостоятелния обект се намира в сграда № 1, разположена в поземлен имот с идентификатор 27382.500.1888, предназначение на самостоятелния обект : друг вид самостоятелен обект в сграда, площ по документ : 71,22 кв. м. и прилежащи сервизни помещения при съседи: 27382.500.1888.1.11, 27382.500.1888.1.13, 27382.500.1888.1.14, 27382.500.1888.1.21 и със съответните идеални части от общите части на сградата и право на строеж.

 Имотите да се ползват в обществен интерес, без да се предприемат действия по продажбата им.

2. На основание чл. 34, ал. 7 от Закона за общинската собственост кмета на общината да сключи договор в писмена форма.

**С уважение,**

**ПЕТЪР КИРОВ**

*Кмет на община Елхово*